text: লালপুর বাংলাদেশের ব্রাহ্মণবাড়িয়া জেলার অন্তর্গত আশুগঞ্জ উপজেলার একটি ইউনিয়ন।
  
  আয়তন 
  লালপুর ইউনিয়নের আয়তন ১,৮১৮ একর (৭.৩৬ বর্গ কিলোমিটার)।
  
  জনসংখ্যার উপাত্ত 
  ২০১১ সালের আদমশুমারি অনুযায়ী লালপুর ইউনিয়নের মোট জনসংখ্যা ১৮,৬৭৫ জন। এর মধ্যে পুরুষ ৮,৯৭৩ জন এবং মহিলা ৯,৭০২ জন। মোট পরিবার ৩,৪৬৭টি। জনসংখ্যার ঘনত্ব প্রতি বর্গ কিলোমিটারে প্রায় ২,৫৩৮ জন।
  
  ইতিহাস 
  লালপুর ইউনিয়ন পূর্বে শরীফপুর পশ্চিম ইউনিয়ন নামে পরিচিত ছিল।
  
  অবস্থান ও সীমানা 
  লালপুর ইউনিয়নটি প্রবাহমান স্রোতসিনী নদী মেঘনার কুলে ব্রাহ্মণবাড়িয়া জেলার সর্বশেষের পশ্চিমাংশে অবস্থিত৷ দক্ষিণ-পশ্চিমাংশে লালপুর ইউনিয়নের অবস্থান। এ ইউনিয়নের উত্তর-পশ্চিমে চর চারতলা ইউনিয়ন; উত্তরে আড়াইসিধা ইউনিয়ন; পূর্বে আড়াইসিধা ইউনিয়ন ও শরীফপুর ইউনিয়ন; দক্ষিণে শরীফপুর ইউনিয়ন, নবীনগর উপজেলার কৃষ্ণনগর ইউনিয়ন ও বীরগাঁও ইউনিয়ন এবং পশ্চিমে মেঘনা নদী ও নরসিংদী জেলার রায়পুরা উপজেলার চানপুর ইউনিয়ন অবস্থিত।
  
  লালপুর ইউনিয়নের মধ্যে কতগুলো গ্রাম রয়েছে৷ লামাবায়েক, বায়েক, হোসেনপুর, চরলালপুর, লালপুর, নোয়াগাওঁ ৷
  
  প্রশাসনিক কাঠামো 
  লালপুর ইউনিয়ন আশুগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম আশুগঞ্জ থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ।
  
  শিক্ষা ব্যবস্থা 
  ২০১১ সালের আদমশুমারি অনুযায়ী লালপুর ইউনিয়নের সাক্ষরতার হার ৫০.৪%।
  
  শিক্ষা প্রতিষ্ঠান 
  লালপুর ইউনিয়নে অনেকগুলো শিক্ষা প্রতিষ্ঠান রয়েছে৷ তন্মধ্যে প্রাথমিক বিদ্যালয়,উচ্চ বিদ্যালয় এবং মাদ্রাসাও রয়েছে৷ মুসলিম ছোট বাচ্চাদের আরবি পড়ানোর জন্য মসজিদে  বিভিন্ন কার্যক্রম পরিচালিত হয়৷ লালপুর ইউনিয়নে একমাত্র উচ্চ বিদ্যালয় লালপুর এস কে দাস চৌধুরী উচ্চ বিদ্যালয়৷ যার প্রথমে নাম ছিল লালপুর হাই স্কুল৷
  
  যোগাযোগ ব্যবস্থা
  
  খাল ও নদী
  
  হাট-বাজার 
  লালপুর বাজার ব্রাহ্মণবাড়িয়া জেলার মধ্যে একটি অন্যতম হাট-বাজার৷
  
  দর্শনীয় স্থান
  
  কৃতি ব্যক্তিত্ব
  
  জনপ্রতিনিধি
  
  আরও দেখুন 
   আশুগঞ্জ উপজেলা
   আশুগঞ্জ থানা
   ব্রাহ্মণবাড়িয়া জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:আশুগঞ্জ উপজেলার ইউনিয়ন
title: লালপুর ইউনিয়ন, আশুগঞ্জ